Public procurement notice: Voluntary Ex Ante Transparency Notice
Published: 2021-03-03
Buyer: Certia Oy
Country: FI
Contract type: Services
Procedure: Negotiated without a prior call for competition
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Certia Oy on päättänyt hankkia korkeakoulujen puolesta ohjelmiston toimittajalta, Solenovo Oy:ltä SoleTM-ohjelmistoa koskevan versiopäivityksen sekä ohjelmistoon liittyviä välttämättömiä käyttö- ja ylläpitopalveluita.
Certia Oy hankkii Solenovo Oy:ltä SoleTM-työajankohdennusjärjestelmää koskevat käyttöoikeudet, ohjelmistoa koskevan versiopäivityksen (sisältäen tietovarastoliittymän ja sitä varten rakennettavat REST-API rajapinnat) sekä ohjelmistoon liittyviä seuraavia käyttö- ja tukipalveluita:
Suorahankinta perustuu julkisista hankinnoista annetun lain 40 §:n 1 mom. 2-kohtaan, jonka mukaan hankintayksikkö voi valita suorahankinnan, jos: teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Lisäperusteena suorahankinnassa on hankintalain 40 §:n 1 momentin 4-kohta, jonka mukaan sopimuksen tekeminen on ehdottoman välttämätöntä eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi.
Certia Oy:n omistajina olevat korkeakoulut tarvitsevat projektihallinnan kustannusten seurantaan työajankohdennusjärjestelmän. Työajankohdennusjärjestelmä sekä siihen tiiviisti liittyvä palkkakustannusten kohdennusjärjestelmä ovat kriittinen osa Certian Oy:n sekä korkeakoulujen talouden tietojärjestelmäarkkitehtuuria. Tämän toiminnallisuuden pohjalta korkeakoulujen projektiraportointi ja sitä kautta projektirahoitus hallitaan. Korkeakoulujen rahoituksen kannalta on tärkeää, että työajankohdentamisen tiedot ovat saatavissa tilintarkastusta varten jopa 15 vuoden ajan. Mikäli rahoituspäätöksiin liittyvät tilintarkastuksen toteuttamista koskevat vaatimukset työajankohdennuksen osalta eivät täyty, rahoittajat voivat takaisinperiä korkeakouluille myönnettyä rahoitusta tai jättää haetun rahoituksen myöntämättä. Korkeakoulujen rahoituksesta 40 % tulee edellä kuvatusta projektirahoituksesta. Projektirahoituksella hoidetaan asiakkaiden tutkimustoiminta.
Korkeakoulujen käytössä olevaa työajankohdennusjärjestelmää on päivitettävä tai sen tilalle on hankittava kokonaan uusi järjestelmä. Työajankohdennusjärjestelmän kilpailuttaminen tarkoittaisi sitä, että kriittiset järjestelmäintegraatiot jouduttaisiin rakentamaan uusiksi, mikä ei aikataulusyistä ole mahdollista. Certia Oy on uudistamassa seuraavan viiden vuoden aikana talousjärjestelmänsä teknologian.
Työajankohdentamisjärjestelmän uusiminen tässä vaiheessa Certia Oy:n ja korkeakoulujen käytössä olevan vanhan teknologian päälle on teknis-taloudellisesti epätarkoituksenmukaista; teknologian uusiutumisen jälkeen työajankohdennusjärjestelmä tulisi liittää toistamiseen Certia Oy:n uuteen kokonaisuuteen. Teknisen toteutuksen vaikeutta ja sitä kautta kustannuksia lisää myös se, että korkeakoulujen historiatietojen saatavuuden turvaamiseksi, yhtiön tulisi kehittää nykyiseen työajankohdennusjärjestelmään lisäosio, jonka avulla vanhat työajankohdistustiedot voitaisiin raportoida ja arkistoida vaaditulla tavalla.
Uusimisprojektin kireän aikataulun sekä projektin laajuuden ja yhtiön resurssitilanteen takia järjestelmän uusiminen on mahdoton toteuttaa ilman, että asiakkaiden toiminnan rahoitus vaarantuisi merkittävästi.
Edellä sanotusta syystä Certia Oy on päättänyt hankkia työajankohdennusjärjestelmän versiopäivityksen sekä järjestelmää koskevat muut palvelut suorahankintana Solenovo Oy:ltä siten, että Solenovo Oy päivittää tällä hetkellä käytössä olevan ohjelmistoversion ja tämän jälkeen tarjoaa ja ylläpitää palvelua 31.12.2025 saakka säilyttäen samalla kaikki nykyisen ohjelmistoversion ominaisuudet.
Certia Oy on selvittänyt suorahankinnan perusteita ulkopuolisen asiantuntijan kanssa. Ohjelmiston versiopäivityksen tällä hetkellä käytössä olevaan SoleTM-ohjelmistoon voi toteuttaa teknisistä syistä ainoastaan Solenovo Oy. Solenovo Oy:llä on yksinoikeus ohjelmistoon, eikä ohjelmiston lähdekoodia ole luovutettu korkeakouluille siten, että versiopäivitys sekä ohjelmistoa koskevat palvelut voitaisiin hankkia toiselta toimittajalta. Yllä kerrotun perusteella asiassa on todettu, ettei vaihtoehtoisia järkeviä toteutustapoja hankinnan toteuttamiseksi ole.
Tällä ilmoituksella on liitteitä/linkkejä osoitteessa: https://www.hankintailmoitukset.fi/fi/public/procurement/48687/notice/66175


Winner: Solenovo Oy